Þessi eftirrétta bakki er einfaldur eftirréttur af bestu gerð . Það er nefninlega þannig að það þarf ekki alltaf að gera hlutina frá grunni til að gera glæsilegan eftirrétt . Hér er allt keypt tilbúið og einfaldlega raðað á bakka ! Reyndar ákvað ég að setja ostinn á pönnu , smellti honum aðeins inn í ofn til að bræða hann og smellti svo nokkrum skornum jarðaberjum ofan á , en það telst nú varla sem mikil fyrirhöfn og því flokka ég það sem “ keypt tilbúið ” ???? Allt á þessum bakka passar einstaklega vel með freyðivíni svo það er um að gera að skála fyrir einfaldleikanum ! Jarðaber Ofnbakaður gull ostur toppaður með jarðaberjum Súkkulaðihúðað popp Súkkulaðihúðaðar hnetur Ef þú prófar þessa uppskrift þá þætti mér svo vænt um að heyra frá þér ! Skildu eftir skilaboð hér fyrir neðan , eða taktu mynd og merktu mig á Instagram @ Lindaben